หุ้นกลุ่มไหน น่าสนใจในเทศกาลวาเลนไทน์?
เข้าสู่เดือนกุมภาพันธ์กันแล้ว สำหรับเดือนนี้ หลายคนก็คงจะนึกถึงเทศกาลวาเลนไทน์หรือเทศกาลแห่งความรักในเดือนนี้กันใช่ไหมล่ะครับ และแน่นอนว่าเทศกาลวาเลนไทน์ก็น่าจะทำให้เกิดการจับจ่ายใช้สอย เกิดเงินสะพัดในระบบเศรษฐกิจได้ไม่มากก็น้อยเป็นแน่แท้ วันนี้ผมจะพาไปดูกันครับว่ามีหุ้นตัวไหนบ้าง ที่มีธุรกิจที่น่าจะเกี่ยวข้องกับกิจกรรมในเดือนแห่งความรัก เริ่มกันที่กลุ่มแรกกันเลย นั่นก็คือ “กลุ่มธุรกิจร้านอาหาร” ซึ่งธุรกิจร้านอาหารมักจะขายดีในช่วงเทศกาลวาเลนไทน์จากการที่ผู้คนมักมีการไปเดททานอาหารกันนอกบ้านกัน โดยตัวอย่างหุ้นที่เข้าข่ายว่ามีธุรกิจในหมวดนี้ เช่น AU เจ้าของธุรกิจคาเฟ่ขนมสุดฮิตอย่าง After You หรือว่าจะเป็น SNP เจ้าของร้านอาหารและเบเกอรี่ S&P ตลอดจน MINT ที่มีร้านอาหารและร้านไอศกรีม เช่น Swensen กลุ่มนี้แน่นอนว่าหลายร้านมีการจำหน่ายช็อคโกแลตที่เป็นขนมประจำเทศกาลเช่นเดียวกัน สำหรับกลุ่มที่สองก็คือ “กลุ่มธุรกิจโรงภาพยนตร์” ที่อาจจะมีหลายคู่ไปดูหนังออกเดทกันในเทศกาลแห่งความรัก ซึ่งหุ้นที่ประกอบธุรกิจดังกล่าวคงหนีไม่พ้น MAJOR นี่แหละครับที่เป็นผู้นำในการให้บริการธุรกิจโรงภาพยนตร์อยู่ทั่วประเทศ กลุ่มที่สามก็คือ “กลุ่มธุรกิจโรงแรม” ซึ่งหลายคนอาจจะมีแพลนไปเที่ยวทริปพิเศษกันในช่วงเทศกาลแห่งความรัก ตลอดจนออกเดททานอาหารหรูกันที่ร้านอาหารในโรงแรม ซึ่งหุ้นที่เข้าข่ายในธุรกิจดังกล่าวและมีสภาพคล่องสูง เช่น CENTEL กลุ่มโรงแรม Centara ERW โรงแรม Grand Hyatt Erawan ตลอดจนเครือข่ายโรงแรม Hop Inn MINT โรงแรมในกลุ่มเครือ Anantara เป็นต้น สำหรับธุรกิจโรงแรมบางแห่งนอกเหนือจากนี้ก็มีหุ้นในตลาดด้วยเช่นกันแต่อาจจะมีสภาพคล่องในการซื้อขายไม่มากสักเท่าไร เช่น โรงแรมดุสิตธานี ในหุ้น DTC โรงแรม Banyan Tree ในหุ้น LRH หรือจะเป็นโรงแรม Royal Orchid Sheraton ในหุ้น ROH โรงแรม Shangri-la ในหุ้น SHANG และโรงแรม Mandarin Oriental สำหรับกลุ่มที่สี่คือ “กลุ่มธุรกิจเครื่องใช้ส่วนตัว” ตัวอย่างเช่นธุรกิจผลิตถุงยางอนามัย ซึ่งปัจจุบันในตลาดก็มีอยู่หนึ่งตัวนั่นก็คือ TNR ที่เป็นผู้รับจ้างผลิตถุงยางอนามัยและเป็นเจ้าของแบรนด์ถุงยางยี่ห้อ One Touch นั่นเอง และสำหรับกลุ่มที่ห้า กลุ่มสุดท้ายที่น่าจะนึกถึงก็คือกลุ่มร้านค้าที่จำหน่ายเครื่องประดับ ที่ใครๆหลายๆคนซื้อเป็นของขวัญในช่วงเทศกาลแห่งความรัก ซึ่งก็มี JUBILE ที่เป็นเจ้าของร้านขายเพชรและเครื่องประดับในร้าน Jubilee และผู้แทนจำหน่ายเครื่องประดับเพชรยี่ห้อดังอย่าง Forevermark เป็นไงล่ะครับ แค่เทศกาลในเดือนแห่งความรักอย่างวาเลนไทน์แค่เทศกาลเดียว เราก็สามารถนึกถึงสินค้าและบริการต่างๆที่เกี่ยวข้องและมีบริษัทจดทะเบียนในตลาดหลักทรัพย์ประกอบธุรกิจกันอยู่ ก็หวังว่าบทความนี้จะทำให้ท่านผู้อ่านได้ไอเดียในการคัดเลือกหุ้นที่เกี่ยวข้องกับธุรกิจที่น่าสนใจกันครับ โดย  Vorayuth :   คำเตือน
1. กลุ่มธุรกิจร้านอาหาร:
ตัวอย่าง: AU (After You), MINT (Swensen), SNP (S&P)
เหตุผล: ผู้คนนิยมทานอาหารนอกบ้านในช่วงเทศกาล
สินค้าที่เกี่ยวข้อง: อาหาร, ขนม, ช็อคโกแลต

2. กลุ่มธุรกิจโรงภาพยนตร์:
ตัวอย่าง: MAJOR
เหตุผล: คู่รักนิยมดูหนังเดทกัน
สินค้าที่เกี่ยวข้อง: ตั๋วหนัง, ป๊อปคอร์น, เครื่องดื่ม

3. กลุ่มธุรกิจโรงแรม:
ตัวอย่าง: CENTEL (Centara), MINT (Anantara), ERW (Grand Hyatt Erawan)
เหตุผล: คนนิยมท่องเที่ยว พักผ่อน หรือทานอาหารในโรงแรมช่วงเทศกาล
สินค้าที่เกี่ยวข้อง: ห้องพัก, อาหาร, บริการสปา

4. กลุ่มธุรกิจเครื่องใช้ส่วนตัว:
ตัวอย่าง: TNR (ถุงยางอนามัย One Touch)
เหตุผล: สินค้าจำเป็นสำหรับกิจกรรมในเทศกาล
สินค้าที่เกี่ยวข้อง: ถุงยางอนามัย, เจลหล่อลื่น

5. กลุ่มธุรกิจเครื่องประดับ:
ตัวอย่าง: JUBILE (Jubilee Diamond, Forevermark)
เหตุผล: เครื่องประดับเป็นของขวัญยอดนิยม
สินค้าที่เกี่ยวข้อง: เพชร, ทองคำ, เครื่องประดับแฟชั่น
โอกาสและความเสี่ยง:
การลงทุนในหุ้นกลุ่มเหล่านี้ มีโอกาสได้กำไรจากยอดขายที่เพิ่มขึ้นในช่วงเทศกาลวาเลนไทน์ อย่างไรก็ตาม นักลงทุนควรศึกษาข้อมูล วิเคราะห์ปัจจัยพื้นฐาน ประกอบกับติดตามข่าวสาร เศรษฐกิจ สังคม เพื่อประกอบการตัดสินใจลงทุน
ความรู้ทางการเงิน